als_Latn dik_Latn sag_Latn
Fitorja historike e Shqipërisë në Armeni që kualifikoi për herë të parë kombëtaren kuqezi në një kampionat europian, vazhdon të mbetet në mendjen e të gjithëve, dhe do të vazhdojë të bëjë bujë edhe për shumë kohë. Ai sukses është ngulitur mirë në kokat e të gjithë shqiptarëve sepse bëri realitet një ëndërr shumë vjecare. Për të marrë atë fitore fitore historike futbollistët e kombëtares kishin nevojë për shumë mbështetje dhe një mbështetje shumë e madhe atyre u ka ardhur nga tifo grupi Tifozat Kuq e Zi të cilët i kanë qëndruar gjithmonë pranë kombëtares. Tifozat Kuq e Zi sic kanë zbuluar vetë ata përpara ndeshjes ndaj Armenisë i kanë dërguar një letër motivuese kombëtares, dhe pikërisht nga rreshtat e shkruar nga këta të fundit skuadra e Gianni De Biasit ka patur një arsye më shumë për të fituar në Yerevan.
Letra e Tifozave Kuq e Zi fillon me fjalët: “Sot, nis një kapitull i ri në historinë e kombëtares shqiptare të futbollit, dhe jo vetëm. Sot, sytë e miliona shqiptarëve janë tek ju”. Në shkrimin e tyre Tifozat Kuq e Zi, kanë dashur ti japin një shytsë më shumë ekipit përfaqësues por pa vendosur në presionin e rezultatit protagonistët e fushës së gjelbër. Letra e tyre mbyllet me fjalët:” Ne Besojmë tek ju, ne bashkë me ju jemi gati. Forca Cuna.Forca Shqipëria”. Mesa duket letra e Tifozave Kuq e Zi ka patur ndikimin e saj te futbollistët e kombëtares sepse Shqipëria zbriti në fushë më e motivuar se kurrë ndaj Armenisë duke arritur atë fitore 3-0 që bëri të lumtur një komb të tërë.
als_Latn als_Latn